CELEX: 52006PC0498
Language: mt
Date: 2006-09-15
Title: Proposta għal deċiżjoni tal-Kunsill li temenda d-deċiżjoni tal-Kunsill tal-2003/583/KE dwar l-allokazzjoni mill-ġdid ta' fondi li rċieva l-Bank Ewropew ta' l-Investiment għall-operazzjonijiet magħmula fir-Repubblika Demokratika tal-Kongo, taħt it-tieni, it-tielet, ir-raba', il-ħames u s-sitt EDF

Avviż Legali Importanti

|

52006PC0498

Proposta għal deċiżjoni tal-Kunsill li temenda d-deċiżjoni tal-Kunsill tal-2003/583/KE dwar l-allokazzjoni mill-ġdid ta' fondi li rċieva l-Bank Ewropew ta' l-Investiment għall-operazzjonijiet magħmula fir-Repubblika Demokratika tal-Kongo, taħt it-tieni, it-tielet, ir-raba', il-ħames u s-sitt EDF  /* KUMM/2006/0498 finali */  

	[pic] | KUMMISSJONI TAL-KOMUNITAJIET EWROPEJ |Brussel 15.9.2006KUMM(2006) 498 finaliProposta għalDEĊIŻJONI TAL-KUNSILLli temenda d-Deċiżjoni tal-Kunsill tal-2003/583/KE dwar l-allokazzjoni mill-ġdid ta' fondi li rċieva l-Bank Ewropew ta' l-Investiment għall-operazzjonijiet magħmula fir-Repubblika Demokratika tal-Kongo, taħt it-tieni, it-tielet, ir-raba', il-ħames u s-sitt EDF(preżentata mill-Kummissjoni)MEMORANDUM TA’ SPJEGAZZJONISfond ta’ l-operazzjoniSabiex twieġeb għall-prijoritajiet li stabbilixxa l-Kunsill ta’ l-Affarijiet Ġenerali u r-Relazzjonijiet Esterni tat-28 ta’ Jannar fil-qafas tar-relazzjonijiet mar-Repubblika Demokratika tal-Kongo (RDK), il-Kummissjoni pproponiet li, minħabba l-insuffiċjenza ċara tal-fondi allokati lill-pajjiż, l-arretrati tad-dejn taħt l-EDF preċedenti, minflok ma’ jitħallsu lura lill-Istati Membri, ikunu ridiretti u ġestiti mill-Kummissjoni għall-finanzjament ta’ operazzjonijiet għall-benefiċċju tar-RDK.F’dan ir-rigward, fil-21 ta’ Lulju 2003, il-Kunsill adotta d-Deċiżjoni 2003/583/KE dwar l-allokazzjoni mill-ġdid tal-fondi li rċieva l-Bank Ewropew ta’ l-Investiment għall-operazzjonijiet magħmula fir-Repubblika Demokratika tal-Kongo, taħt it-tieni, it-tielet, ir-raba’, il-ħames u s-sitt EDF. Din id-Deċiżjoni tipprovdi allokazzjoni addizzjonali ta’ 105 miljun € għall-operazzjonijiet ta’ għajnuna fil-pajjiż. L-Artikolu 4 tad-Deċiżjoni jistipola wkoll li dawn il-105 miljun € jitqegħdu f’kont u jkunu ġestiti mill-Kummissjoni, u l-Artikolu 6 jindika li l-ġestjoni tad-disa’ EDF se ssir skond id-dispożizzjonijiet fis-seħħ.Biex ikun żgurat li dawn il-fondi jintużaw skond ir-regoli ta’ impenn ta’ l-EDF u b’hekk jitkomplew ir-riformi biex jappoġġjaw il-proċess ta’ tranżizzjoni, l-Artikolu 4 tad-Deċiżjoni 2003/583/KE għandu jiġi allinejat mad-dispożizzjonijiet tal-Ftehim Intern (id-Deċiżjoni 2005/446/KE) billi jistabbilixxi l-iskadenza għall-impenn tal-fondi ta’ l-allokazzjoni addizjonali fil-31 ta’ Diċembru, għar-raġunijiet li ġejjin:1. Dewmien fil-preparamenti tal-proċess elettoraliMinħabba d-dewmien fil-preparamenti tal-proċess elettorali, it-tranżizzjoni, li inizjalment kienet skedata li tintemm fit-30 ta' Ġunju 2005, ħadet sena iktar milli kien antiċipat biex titlesta, u kienet sussegwentement postposta għat-30 ta' Ġunju 2006. It-tranżizzjoni għandha tispiċċa ma’ l-elezzjoni ta’ President ġdid u Assemblea ġdida, li mhumiex mistennija li jseħħu qabel Novembru 2006.L-installazzjoni ta’ gvern demokratiku elett se tikkaratterizza t-tnedija effettiva tat-tranżizzjoni demokratika lejn ir-restawrazzjoni ta’ stat tad-dritt reali. L-istituzzjonalizzazzjoni ta’ kultura politika, l-implimentazzjoni ta’ istituzzjonijiet u ta’ infrastrutturi li jiffunzjonaw, eċċ se jkunu għalhekk l-isfidi tas-snin li ġejjin.2. Il-ħtieġa li jingħata appoġġ lill-gvern fil-fażi ta’ wara t-tranżizzjoni u li tingħata risposta malajr għall-ħtiġijiet li dejjem jikbru li jistgħu jinfluwenzaw l-istabbilizzazzjoni tal-pajjiżLadarba jkun installat, il-gvern se jiffaċċja serje ta’ domandi u urġenzi biex jikkonsolida l-paċi u biex imexxi ’l quddiem ir-rikostruzzjoni ekonomika u soċjali tal-pajjiż.Il-Kunsill, il-Kummissjoni u l-komunità internazzjonali kollha affermat ħafna drabi li l-prijorità politika hija li jiġi żgurat li tirnexxi t-tranżizzjoni lejn id-demokrazija u biex tiġi stabbilita u konsolidata s-sitwazzjoni fil-perjodu ta’ wara t-tranżizzjoni. Il-konklużjonijiet ta’ CAGRES tat-12 ta’ Ġunju 2006 u l-aħħar konklużjonijiet tal-Kunsill (15-16 ta’ Ġunju 2006) jiffukaw ukoll fuq l-appoġġ għall-proċess ta’ riforma li l-UE se tkompli tipprovdi wara l-elezzjonijiet, u fuq l-impenn ta’ l-UE biex ittejjeb il-governanza u r-rikostruzzjoni fil-fażi ta’ wara l-elezzjoni.Il-komunità internazzjonali, u b’mod partikolari l-UE, għandhom ikunu lesti li jassistu lill-gvern ġdid fl-isforzi tiegħu (ir-riforma fl-amministrazzjoni pubblika; il-governanza; ir-riforma fis-settur tas-sigurtà; eċċ) matul mill-inqas is-sentejn ta’ wara li jieħu l-kariga tiegħu.Il-perjodu ta’ wara t-tranżizzjoni jikkoinċidi min-naħa l-oħra mal-fażi ta’ programmar ta’ l-għaxar EDF u għandu jippermetti lill-Kummissjoni li ssaħħaħ l-appoġġ tagħha lill-pajjiżi u li terġa’ tiddefinixxi r-relazzjonijiet politiċi mal-gvern il-ġdid. Partikolarment permezz ta’ l-Artikolu 8 tal-Ftehim ta’ Cotonu, l-UE tinsab f’pożizzjoni leġittima u legali biex tibda djalogu dwar ir-riformi istituzzjonali kbar li l-gvern għandu jagħmel bl-għan li jelimina l-kawżi profondi tal-kriżi u biex jerġa’ jniedi l-iżvilupp tal-pajjiż.L-estensjoni tad-data ta’ l-impenn tal-fondi ta’ l-allokazzjoni addizjonali b’konformità ma’ l-iskadenza ta’ l-impenn tal-fondi tad-disa’ EDF għandu jippermetti lill-Kummissjoni biex tkompli tappoġġja lill-pajjiż b’mod flessibbli, u biex twieġeb għall-prijoritajiet u l-bżonnijiet li dejjem jikbru.KonklużjoniMinħabba r-raġunijiet imsemmija hawn fuq, il-Kummissjoni tipproponi li l-Kunsill jadotta d-deċiżjoni hawn mehmuża.Proposta għalDEĊIŻJONI TAL-KUNSILLli temenda d-Deċiżjoni tal-Kunsill tal-2003/583/KE dwar l-allokazzjoni mill-ġdid ta' fondi li rċieva l-Bank Ewropew ta' l-Investiment għall-operazzjonijiet magħmula fir-Repubblika Demokratika tal-Kongo, taħt it-tieni, it-tielet, ir-raba', il-ħames u s-sitt EDFIL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra l-Ftehim ta' Sħubija bejn il-membri tal-Grupp ta' l-Istati ta' l-Afrika, l-Karribew u l-Paċifiku min-naħa l-waħda, u l-Komunità Ewropea u l-Istati Membri tagħha, min-naħa l-oħra, iffirmat f’Cotonu fit-23 ta' Ġunju 2000[1], u rivedut fil-Lussemburgu fil-25 ta’ Ġunju 2005[2],Wara li kkunsidra l-Ftehim Intern tat-12 ta' Settembru 2000 bejn ir-rappreżentanti tal-Gvernijiet ta' l-Istati Membri, li ltaqgħu fi ħdan il-Kunsill, dwar il-finanzjament u l-ġestjoni ta' l-għajnuna komunitarja taħt il-Protokoll Finanzjarju tal-Ftehim ta' Sħubija bejn l-Istati ta' l-Afrika, il-Karibew u l-Paċifiku u l-Komunità Ewropea u l-Istati Membri tagħha, iffirmat f’Cotonu (Benin) fit-23 ta' Ġunju 2000, u l-allokazzjoni ta' għajnuna finanzjarja intiża għall-pajjiżi u territorji ’l barra mix-xtut tal-Komunità li tapplika għalihom ir-raba’ parti tat-Trattat KE[3], u b'mod partikolari l-Artikolu 8(2) tal-Ftehim Intern,Wara li kkunsidra l-proposta mill-Kummissjoni stabbilita bi ftehim mal-Bank Ewropew ta' l-Investiment (EIB),Billi:(1) Id-Deċiżjoni 2003/583/KE tal-21 ta’ Lulju 2003 dwar l-allokazzjoni mill-ġdid ta' fondi li rċieva l-Bank Ewropew ta' l-Investiment għall-operazzjonijiet magħmula fir-Repubblika Demokratika tal-Kongo, taħt it-tieni, it-tielet, ir-raba', il-ħames u s-sitt EDF[4] tistipola li l-ammont globali ta’ l-allokazzjoni addizzjonali jkun disponibbli għal perjodu ta’ erba’ snin mid-data tal-ftuħ tal-kont.(2) Id-Deċiżjoni 2005/446/KE tar-rappreżentanti tal-gvernijiet ta’ l-Istati Membri, li ltaqgħu fi ħdan il-Kunsill tat-30 ta’ Mejju 2005[5], tiffissa skadenza ta’ l-impenn tal-fondi tad-disa’ Fond Ewropew għall-Iżvilupp (EDF) fil-31 ta’ Diċembru 2007.(3) Il-prolongazzjoni tat-tmiem tat-tranżizzjoni fir-Repubblika Demokratika tal-Kongo (RDK), ħolqot dewmien fil-preparament tal-proċess elettorali, kif ukoll dewmien fid-disponibilità effettiva tal-fondi addiżżjonali msemmija fid-Deċiżjoni 2003/583/KE.(4) Għalhekk, l-iskadenza ta’ l-impenn tal-fondi addizzjonali għandha tiġi allineata ma’ dik prevista fid-Deċiżjoni 2005/446/KE,ADOTTA DIN ID-DEĊIŻJONI:Artikolu 1Fl-Artikolu 4(1) tad-Deċiżjoni 2003/583/KE it-tielet frażi għandha tiġi sostitwita bit-test li ġej:“L-iskadenza ta’ l-impenn tal-fondi depożitati f’dan il-kont hija ffisata għall-31 ta’ Diċembru 2007 b’konformità mad-Deċiżjoni 2005/446/KE.”Artikolu 2Din id-Deċiżjoni tidħol fis-seħħ fil-jum li fih tiġi adottata.Magħmula fi Brussell,Għall-KunsillIl-President [1] ĠU L 317, 15.12.2000, p. 3.[2] ĠU L 287, 28.10.2005, p. 4.[3] ĠU L 317, 15.12.2000, p. 355.[4] ĠU L 198, 06.08.2003, p. 9.[5] ĠU L 156/19, 18.06.2005